Takimi në Bruksel: Mbrojtje të përbashkët për BE-në
Gjatë këtij viti kanë mbërritur në Evropë mbi 81 mijë emigrantë
Udhëheqësit e Bashkimit Evropian ranë dakort në Bruksel për një bashkëpunim më të madh në fushën e mbrojtjes dhe të zbulimit, ndërsa kontinenti është goditur nga një seri sulmesh terroriste. Pak progres u arrit për sfidat e tjera, si Brexit dhe kriza e emigrantëve. Shifrat më të fundit tregojnë se 81 mijë emigrantë kanë hyrë në Evropë përmes Mesdheut gjatë këtij viti, ndërsa pritet që fluksi të vazhdojë. Nën masa të forta sigurie, axhenda e takimit të udhëheqësve evropianë në Bruksel u përqëndrua pikërisht tek çështja e sigurisë. Ata ranë dakort për një bashkëpunim më të madh për shkëmbimin e informacioneve të zbulimit, si dhe nivelin e shpenzimeve për mbrojtjen. tha Presidenti i Komisionit Evropian, Jean-Claude Juncker. Jashtë godinës, një grup muzikor refugjatësh, i quajtur “Sirianët kanë talent”, po i dërgonte një mesazh muzikor udhëheqësve të BE-së. thotë deputetja hollandeze në Parlamentin Evropian, Judith Sargentini. Jo të gjithë në Evropë kanë të njëjtën ndjesi. BE-ja po ndërmerr masa ndaj Hungarisë, Polonisë dhe Republikës Çeke, të cilat kanë refuzuar kuotat për pranimin e refugjatëve. thotë Riccardo Noury, i organizatës “Amnesty International”. Presidenti francez tha se Evropa do të shqyrtojë shkaqet e krizës. , tha Presidenti Macron. Megjithë sfidat, është rigjallëruar optimizmi në BE. thotë profesori i Kolegjit “King” në Londër, Anand Menon. U diskutua gjithashtu dalja e Britanisë nga Bashkimi. Oferta e Kryeministres Theresa May për të drejtat që do të gëzojnë në të ardhmen shtetasit e BE-së që jetojnë në Britani, u konsiderua nga udhëheqësit e BE-së se nuk përmbush pritshmëritë e tyre – një shenjë kjo se negociatat me Britaninë do të jenë të vështira.